Mega vaktmenn fiskeldisstöðvar taka út rofa í forföllum kunnáttumanns ? Nánari lýsing : Er ábyrgðarmanni heimilt að þjálfa vaktmenn til þess að taka út rofa í forföllum þess kunnáttumanns sem venjulega annast það verkefni , t.d. utan venjulegs vinnutíma . Aðgerðin er einföld og felst í því að slá út innkomandi háspennurofa til þess að innsetning varaafls sé möguleg , þegar rekstrartruflanir verða . Skilgreina má vaktmennina sem kunnáttumenn til þeirra verka sem gera má ráð fyrir að þeir valdi , að því tilskyldu að þeir fái nauðsynlega þjálfun . Þar sem fyrirhugað verk þeirra er einfalt og virkið sömuleiðis einfalt má ætla að ekki sé nauðsynlegt að um fagmenn á rafmagnssviði sé að ræða , en það er hlutverk ábyrgðarmanns að meta það . Viðkomandi kunnáttumenn þurfa að fá aðgang að virkinu , sem felur í sér að þeir fái til lykil í vörslu sína og að með það sé farið í samræmi við kröfur um skráningu og afhendingu lykla sem veita aðgang að raforkuvirkjum , sjá reglur um skoðun innri öryggisstjórnunar rafveitna .